# Alfa Romeo (formulatalli)

### Wikipedia

Alfa Romeo toimi tallina F1-luokassa kahteen otteeseen, ensin vuosina 1950-1951, ja toiseen kertaan 1979-1985.

Vuonna 1950 Giuseppe Farina ajoi Alfa Romeolla maailmanmestariksi, ja saman teki 1951 Juan Manuel Fangio. Näinä vuosina Alfa Romeolla saavutettiin 10 voittoa, 13 nopeinta kierrosta ja 10 paalupaikkaa. 1950 Alfa Romeo voitti kaikki 6 GP-kisaa joihin se osallistui. Kilpailujen yhteispituus oli tuolloin 2447,6 kilometriä, joista Alfa Romeot johtivat yli 2300 kilometriä. Farinan ja Fangion lisäksi kuljettajana toimi Luigi Fagioli. Tehdas vetäytyi sarjasta sääntömuutosten takia.

Talli palasi kesken kautta vuonna 1979, toimitettuaan moottoreita ensin vuonna 1971 March- ja vuonna 1976 Brabham-tallille. Vuonna 1979 talli ei vielä saavuttanut pisteitä, seuraavina vuosina tallin kuljettajat saavuttivat useampia pistesijoja, kaksi paalupaikkaa ja yhden nopeimman kierroksen. Bruno Giacomelli oli kolmas vuoden 1981 USA:n GP:ssä Las Vegasissa ja Andrea de Cesaris tuli kaksi kertaa toiseksi vuonna 1983; Saksan GP:ssä Hockenheimissa ja Etelä-Afrikan GP:ssä Kyalamissa. Kun Alfa Romeo sulautettiin Fiat SpA:han vuoden 1985 aikana, oli päätetty että kaikki Formula 1 -työ keskitettäisiin Ferrariin ja näin Alfa lopetti lajin viimeisen kerran.

Tallin lopettamisen jälkeen Alfan moottoreilla ajoi Osella-talli, viimeisen kerran kaudella 1988.

## [muokkaa] Saavutukset

- 214 MM-pistettä
- 10 GP-voittoa
- 12 paalupaikkaa
- 14 nopeinta kierrosta
- Kuljettajien MM-titteli vuosina 1950 ja 1951

## [muokkaa] F1-kaudet

Kausi | Tallin nimi | Kuljettajat | Sijoitus/Pisteet
--- | --- | --- | ---
1950 | Alfa Romeo SpA | Juan Manuel Fangio, Giuseppe Farina Luigi Fagioli, Reg Parnell, Consalvo Sanesi, Piero Taruffi | MM
1951 | Alfa Romeo SpA | Giuseppe Farina, Juan Manuel Fangio Emmanuel de Graffenried, Consalvo Sanesi, Luigi Fagioli, Felice Bonetto, Paul Pietsch | MM
1979 | Autodelta | Bruno Giacomelli, Vittorio Brambilla | 17/0
1980 | Marlboro Team Alfa Romeo | Patrick Depailler,Vittorio Brambilla, Andrea de Cesaris, Bruno Giacomelli | 11/4
1981 | Marlboro Team Alfa Romeo | Mario Andretti, Bruno Giacomelli | 8/10
1982 | Marlboro Team Alfa Romeo | Andrea de Cesaris, Bruno Giacomelli | 10/7
1983 | Marlboro Team Alfa Romeo | Andrea de Cesaris, Mauro Baldi | 6/18
1984 | Benetton Team Alfa Romeo | Riccardo Patrese, Eddie Cheever | 7/11
1985 | Benetton Team Alfa Romeo | Eddie Cheever, Riccardo Patrese | 14/0

Haettu osoitteesta http://fi.wikipedia.org../../../a/l/f/Alfa_Romeo_%28formulatalli%29_90dd.html

Luokat: Formula 1 -tallit | Alfa Romeo

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Svenska